EkBass/fiwiki-20250220-pages-articles huggingface dataset:
Mikko Heikkinen

Mikko Johannes Heikkinen (s. ) on suomalainen arkkitehti. Hänellä on ollut toimisto yhdessä Markku Komosen kanssa vuodesta 1974. Heikkinen on Aalto- yliopiston taiteiden ja suunnittelun korkeakoulun arkkitehtuurin professori. ==Palkinnot== * Heikkinen palkittiin Pro Finlandia -mitalilla vuonna 2003 (kieltäytyi) * Vuoden betonirakenne 1988, 2001, 2002, 2009 ja 2011 * Rakennus- ja yhdyskuntasuunnittelun valtionpalkinto 1989 * International Award for Innovative Tecnology in Architecture 1990 * Teräsrakennepalkinto 1989 ja 1992 * Rakennushallituksen / Senaatti-kiinteistöjen vuoden rakennushanke 1992, 2002 ja 2009 * Euroopan teräsrakennepalkinto 1993 * Suomi-palkinto (M. Komosen kanssa) 1996 * Aga Khan -arkkitehtuuripalkinto 2001 * Heinrich Tessenow -mitali 2003 == Teoksia (Heikkinen-Komonen) == * Tiedekeskus Heureka (1988). Vuoden teräsrakenne 1989, Vuoden betonirakenne 1988. * Itäkeskuksen laajennus ("Sarana") (1992). * Rovaniemen lentoasema (1992). Vuoden teräsrakenne 2002. * European Film College, Ebeltoft, Tanska (1993). Mies van der Rohe -palkintoehdokkuus (Tilaajille). * Juminkeko kulttuurikeskus, (1999). Puurakennepalkinto 2000, kunniamaininta. * Suomen suurlähetystö, Washington DC, Yhdysvallat (2000). * Max Planck -tutkimusinstituutti, Dresden, Saksa (2001). Vuoden betonirakenne -kunniamaininta 2001. * Stakesin ja Senaatti- kiinteistöjen toimitilat (2002), Helsinki. Vuoden betonirakenne 2002. * Ensisuoja tsunamin uhreille (2005). * Hämeenlinnan maakunta-arkiston uudisrakennus (2009). Vuoden betonirakenne 2009. * Asunto Oy Helsingin Flooranaukio ja Kiinteistö Oy Lontoonkuja (2011), Helsinki. Asuinkerrostalokortteli. Vuoden betonirakenne 2011. == Lähteet == == Aiheesta muualla == *Heikkisen ja Komosen toimiston teoksia (valokuvia) Luokka:Suomalaiset arkkitehdit Luokka:Pro Finlandia -palkitut Luokka:Vuonna 1949 syntyneet Luokka:Elävät henkilöt
Marleen Gorris

Marleen Gorris (s. 9. joulukuuta 1948 Roermond) on alankomaalainen elokuvaohjaaja. Gorris on tunnettu feministi ja homoseksuaalien oikeuksien kannattaja, mikä heijastuu hänen töissään. Gorris opiskeli englantia Groningenin yliopistossa ja draamaa Birminghamin ja Amsterdamin yliopistossa,, ja valmistui vuonna 1976. Hän teki läpimurtonsa kotimaassaan vuonna 1982 elokuvalla De stilte rond Christine M., joka valittiin vuoden parhaaksi elokuvaksi Utrechtin elokuvafestivaaleilla. Vuonna 1996 hänen elokuvansa Antonian maailma voitti parhaan vieraskielisen elokuvan Oscar-palkinnon. Myös sen jöälkeiset elokuvat ovat saaneet kiittäviä arvioita. == Ohjaustyöt == * De stilte rond Christine M. (1982) * Gebroken Spiegels (1984) * Antonian maailma (Antonia, 1995) * Mrs. Dalloway (1997) * Rakkauden viimeinen siirto (The Luzhin Defence, 2000) * Carolina (2002) * Within the Whirlwind (2009) == Lähteet == == Aiheesta muualla == * * Luokka:Alankomaalaiset elokuvaohjaajat Luokka:Alankomaalaiset feministit Luokka:Vuonna 1948 syntyneet Luokka:Elävät henkilöt
Tervajärvi (Karjala)

Tervajärvi () on kylä Kurkijoen kunnallishallintoalueella Lahdenpohjan piirissä Karjalan tasavallassa Venäjällä. Tervajärvi sijaitsee Suomen Neuvostoliitolle luovuttamalla alueella. Suomelle kuuluessaan Tervajärvi oli osa Lumivaaran kuntaa. Se sijaitsi kunnan eteläosassa Kurkijoen vastaisella rajalla. Sen naapurikyliä olivat Lumivaaran alueella Huhtervu ja Kesvalahti. Luokka:Lahdenpohjan piirin asutut paikat Luokka:Lumivaaran kylät
Fred Jones

Fred Jones on kuvitteellinen hahmo, joka on tullut tutuksi Scooby-Doo- televisiosarjoista ja -elokuvista. Joe Rubyn ja Ken Spearsin luoma hahmo teki ensi esiintymisensä vuonna 1969 animaatiosarjassa Scooby-Doo, Where Are You!. == Hahmo == Mysteerijengin johtajana tunnettu amatöörietsivä Freddie on älykäs, komea ja rohkea, kaikkea mitä ryhmän toinen miespuolinen jäsen Shaggy ei ole. Ensimmäisen sarjan jälkeen Freddien kiinnostuksen kohteena on usein ollut erilaiset urheilulajit muun muassa baseball. Jenginsä johtajana hän yleensä kehittää kaikki ansat rikollisia varten, jotka ovat usein Rube Goldbergin tyylisiä. Shaggy ja Scooby-Doo kuitenkin pilaavat nämä ansat vahingossa. Ratkoessaan mysteereitä Fred usein käskee ryhmänsä hajaantumaan etsimään johtolankoja. Samalla hän usein sanoo tunnuslauseensa "Okay, Gang, Let's Split up and search for clues!". Hän yleensä valitsee Daphnen ja Velman mukaansa, kun taas Shaggy ja Scooby-Doo lähtevät kahdestaan etsimään johtolankoja. Joskus kaksikko saa seurakseen Velman. 1990-luvun jälkeisissä elokuvissa ja televisiosarjoissa Fredin vaatetusta on päivitetty enemmän nykyaikaan. Muun muassa hänen neulepuseronsa on sinivalkoraitainen, sekä aikaisemmin käyttämä merimiessolmio on lähes tyystin poistettu. Alkuperäinen asuste palautettiin takaisin 2010-luvulla ensimmäisen animaatiosarjan Scooby- Doo! Mystery Incorporatedin myötä. === Sukulaiset === * Skip ja Peggy Jones ovat Fredin vanhemmat, jotka tekivät ensiesiintymisensä vuonna 2006 elokuvassa Scooby-Doo: Merirosvoja, ohoi!. Tuolloin hahmon ääninä olivat Tim Conway ja Edie McClurg. Myöhemmin Fredin isä on esitetty Crystal Coven pormestarina ja olevan kokonimeltään Fred Jones Senior.Scooby-Doo! Mystery Incorporated jakso 1 (2010) Viitattu 9.9.2010 * Eddie Jones on Fredin setä, joka on The National Exaggerator tabloidi uutislehden julkaisija. * Kreivi von Jones on Fredin toinen setä, joka asuu arkkuja valmistavan tehtaan lähellä sijaitsevassa linnassa. Hän omistaa oman museon. * Karl on Fredin kolmas setä, joka pyörittää omaa juustokauppaa Wisconsinissa. === Rakkauden kohteet === * Daphne Blake on ollut Fredin yleisin rakkauselämän kohde. Hän on useimmiten esiintynyt ajoittain ylisuojelevasti tyttöä kohtaan ja ilmaisee huolestuneisuuttaan mikäli Daphne joutuu sieppaajan uhriksi.Scooby-Doo, Where Are You! * Thorn on yksi The Hex Girls yhtyeen jäsenistä, jonka kanssa Fred ei ole seurustellut, mutta on ainut Daphnen ohella, joka on saanut hänet osittain ihastumaan, mutta erityisesti sanattomaksi. Fred tapasi ensimmäisen kerran Thornin elokuvassa Scooby-Doo ja noidan haamu. Myöhemmin Thorn on esiintynyt myös elokuvassa Scooby-Doo ja vampyyri, sekä animaatiosarjoissa Scooby-Doo ja Scooby-Doo! Mystery Incorporated. == Lähteet == Luokka:Scooby-Doo Luokka:Piirroshahmot Luokka:Kuvitteelliset etsivät
Mauno Hartman

Mauno Runar Hartman (5. heinäkuuta 1930 Turku – 18. heinäkuuta 2017 Hollola)Kuolinilmoitus Helsingin Sanomat 30.7.2017 s. C 13 oli suomalainen kuvanveistäjä. Hänet tunnetaan suurista hirsirakennelmistaan. Hän opiskeli Ateneumissa ja ulkomailla 1950-luvulla. Kotisivu Hartman työsti suurikokoiset teoksensa perinteisin puurakentamisen menetelmin tapeilla ja kiiloilla. Hän teki myös pienoisveistoksia puusta sekä piirroksia, grafiikkaa ja maalauksia. Hartman teki hirsiset lavasteet Joonas Kokkosen oopperaan Viimeiset kiusaukset.Lahden Museo Hartmanin suurin puuveistos, 18,5 metriä korkea Stockhimmel, on Volvon pääkonttorissa Göteborgissa. Yli 100 kotimaista yhteis- ja ryhmänäyttelyä, 54 ulkomaista ryhmä- ja yhteisnäyttelyä sekä 46 yksityisnäyttelyä. Hartman antoi suuren määrän omia teoksiaan Lahden kaupunginmuseon hoitoon. Itella julkaisi keväällä 2010 postimerkkisarjan, jossa Hartman oli mukana. ==Palkinnot ja tunnustukset== * Opetusministeriön kuvataidepalkinto 1965 * Valtion taidekilpailun palkinto 1965 ja 1968 * Valtion taidepalkinto 1969 * Helsingin juhlaviikkojen Vuoden taiteilija 1972 * Hämeen läänin taidepalkinto 1973 * Pro Finlandia -mitali 1977 * Staatsheater- mitali (Wiesbaden) 1981 * Hollolan taidepalkinto 1988 * Itämeren maiden biennaalin ensimmäinen palkinto 1989 * Prinssi Eugen -mitali 1992 * Professorin arvonimi 1988. ==Omaelämäkerta== Hartmanin omaelämäkerta Minä Manu Hartman, kuvanveistäjä ilmestyi keväällä 2005 Mauno Hartmanin säätiön julkaisemana. Kirjan tekstisisällön ovat kirjoittaneet Mauno ja Pirkko Hartman, jälkisanat on kirjoittanut Ateneumin intendentti Leena Ahtola- Moorhouse. Ulkoasun on suunnitellut professori Tapani Aartomaa. Kirjan kuvitus esittelee Hartmanin hirsiveistoksia sekä pienimuotoisia teoksia ja maalauksia. Kirjan tekstit on hieman lyhentäen käännetty englanniksi. Teos Minä Manu Hartman, kuvanveistäjä oli yksi vuonna 2005 Suomen kirjataiteen komitean palkitsemista tietokirjoista ja se sai Grafian Vuoden huiput 2005 -kilpailussa kunniamaininnan. ==Kuvia julkisista teoksista== Tiedosto:Laatokan puolustajien hautamuistomerkki by Mauno Hartman.JPG|Laatokan puolustajien hautamuistomerkki, 1961, Parikkala. Tiedosto:Mauno Hartman Troijan hevonen 1999.JPG|Troijan hevonen, 1999, Lahti. == Lähteet == * ===Viitteet=== ==Aiheesta muualla== * * Mauno Hartmanin muistokirjoitus Helsingin Sanomissa Luokka:Suomalaiset professorin arvonimen saaneet Luokka:Suomalaiset kuvanveistäjät Luokka:Suomalaiset taidemaalarit Luokka:Pro Finlandia -palkitut Luokka:Vuonna 1930 syntyneet Luokka:Vuonna 2017 kuolleet
M/S Antares (1967)

M/S Antares () oli vuonna 1967 rakennettu 76,42-metrinen rahtilaiva. Laivan rakensi Schlichting Werftin telakka, Saksassa. Alus upposi vuonna 1986 Bremerhavenissa, jonka jälkeen se romutettiin. == Käyttöhistoria == Toukokuussa 1967 alus laskettiin vesille ja elokuussa se luovutettiin saksalaisen Argo Reederei Richard Adler & Söhnen omistukseen, joka rekisteröi aluksen Saksan lipun alle nimellä Antares. Kotisatamaksi tuli Bremen. Luovutuksen jälkeen alus aloitti liikennöinnin reitillä Hampuri–Bremen–Hull. 4\. maaliskuuta 1986 Antares törmäsi Bremerhavenin Columbuskajenissa yhteen neuvostoliittolaisen M/S Kompozitor Borodin -aluksen kanssa. Antares upposi törmäyksen jälkeen, jonka jälkeen se nostettiin ylös ja romutettiin. == Lähteet == == Aiheesta muualla == *Fakta om Fartyg – M/S Antares Antares
Rob Nicholson (muusikko)

Rob "Blasko" Nicholson (s. 1969 Los Angeles, Kalifornia) on yhdysvaltalainen rockmuusikko. Hän aloitti uransa basistina Cryptic Slaughter -nimisessä yhtyeessä, mutta nousi julkisuuteen Rob Zombien ja Ozzy Osbournen basistina ollessaan. Hän soitti 1990-luvun alussa Drown-yhtyeessä ja sen jälkeen muun muassa Prongissa. Vuonna 2006 Blasko liittyi Ozzyn soolokokoonpanoon ja he alkoivat tehdä uutta levyä. Rob ”Blasko” Nicholson on maininnut esikuvikseen muun muassa Lemmy Kilmisterin, Geezer Butlerin, Cliff Burtonin, Kim Nekromanin ja Sid Viciousin. Luokka:Yhdysvaltalaiset basistit Luokka:Vuonna 1969 syntyneet Luokka:Elävät henkilöt
MTV3 Scifi

MTV3 Scifi oli maksullinen MTV3 kanavapaketin televisiokanava. Kanava aloitti lähetyksensä maaliskuun 2008 alussa ja se näkyi digitaalisessa kaapeliverkossa (DVB-C), satelliitin (Canal Digital) sekä laajakaista-TV:n (IPTV) kautta. MTV3 Scifi keskittyi tieteissarjoihin ja -elokuviin. Sen sisarkanava on ruotsalainen TV4 Science Fiction. MTV3 ilmoitti kesäkuussa 2012 lakkauttavansa MTV3 Scifi -kanavan, ja sen tilalla aloitti MTV3 Fakta XL 13. elokuuta 2012. == Kanavan sarjoja == * 7 Days * Andromeda * Animatrix * Avaruusasema Alfa * Babylon 5 * Chameleon * Crusade * Dark Skies * Dead Zone * Death Note * Doctor Who * Dresden Files * Greatest American Hero * Last Exile * Lexx * Masters Of Science Fiction * Millennium * Mutant X * Myrskylinnut * Neon Genesis Evangelion * Pelon Rajalla * Star Trek * Star Trek: Enterprise * Star Trek: Deep Space Nine * Star Trek: Voyager * The Sentinel * Tin Man * Torchwood * Total Recall * Twilight Zone Original == Elokuvia == * Babylon 5 -elokuvat * Black Moon * Chameleon -elokuvat * Decoys * Galaxina * Maapallon viimeinen mies * Red Dwarf -elokuvat * Roswell – hyökkäys avaruudesta * Valkoinen kääpiö == Lähteet == Luokka:MTV:n televisiokanavat Luokka:Vuonna 2008 perustetut televisiokanavat Luokka:Vuonna 2012 lakkautetut televisiokanavat
Mauri Heinonen

Mauri Raimo Sulevi Heinonen (30. huhtikuuta 1926 Ilmajoki – 15. marraskuuta 2010 Helsinki) oli suomalainen taidemaalari. Tyylisuunnaltaan hän edusti realismia.Suomen taidehistoria Työläisperheestä kotoisin olleen Heinosen tuotanto oli kantaa ottavaa ja aatteellista. Hän vuokrasi 1950-luvulla Brondan vintin ateljeen yhdessä Ahti Lavosen ja Veikko Mäkisen kanssa. 1950-luvulla syntyivät myös Heinosen julistavat läpimurtomaalaukset Skootteriairut, Haitariasetelma ja Säilöttyä energiaa. Vuonna 1976 Heinosen työväenliikkeen aatemaailmaan liittyvä maalaus Yhtenäisyyden puolesta, sai valtionpalkinnon. 1960-luvulla Heinonen keskittyi maisemiin, henkilösommitelmiin ja asetelmiin julistavan taiteen jäädessä vähemmälle. Hän otti vaikutteita kubismista, impressionismista, fauvismista ja ekspressionismista kehittäen niiden pohjalta oman tyylinsä. Heinonen piti viimeisen näyttelynsä 75-vuotiaana 2001 Art- Ilmajoki -tapahtumassa. Kari Varvikko : Mauri Heinosen muistokirjoitus (HS.fi Muistot) Heinonen kuului Kanta-ryhmään, Taiteilijaliitto -58:aan, sekä vasemmistolaiseen taiteilija- ja kirjailijaryhmä Kiilaan. Hän oli Kiilan kunniajäsen. Kiila Heinosen töitä on muun muassa Ateneumin taidemuseossa. Valtion Taidemuseo Heinonen sai Pro Finlandia -mitalin vuonna 1986. == Lähteet == == Aiheesta muualla == * Mauri Heinosen muistokirjoitus Helsingin Sanomissa Luokka:Suomalaiset taidemaalarit Luokka:Pro Finlandia -palkitut Luokka:Vuonna 1926 syntyneet Luokka:Vuonna 2010 kuolleet
Pohjois-Illinois’n yliopiston joukkoampuminen

Pohjois-Illinois’n yliopiston joukkoampuminen tapahtui torstaina 14. helmikuuta 2008, kun mies ampui useita ihmisiä Pohjois-Illinois’n yliopistossa DeKalbissa, Yhdysvaltojen Illinois’n osavaltiossa. Tapaus sattui noin kello kolme iltapäivällä paikallista aikaa. Teon suoritti 27-vuotias Stephen Phillip Kazmierczak, joka tappoi viisi ihmistä ja haavoitti lisäksi viittätoista. Tekijä ampui tämän jälkeen itsensä ennen poliisien tuloa. Luokka:Illinois’n historia Luokka:Vuoden 2008 rikokset Luokka:Koulusurmat Yhdysvalloissa
Hydria

Hydria () on antiikin aikana käytetty keraaminen tai metallinen vesiastia. Se tunnetaan vaasien muotona erityisesti kreikkalaisesta keramiikasta. Hydrian varhaismuodot on tunnettu viimeistään 700-luvulla eaa. Hydrioita käytettiin paitsi veden kantamiseen ja kaatamiseen, mistä ne ovat saaneet nimensä (< , ’vesi’), myös muun muassa äänestys- ja tuhkauurnina. Hydria on muodoltaan pyöreävartaloinen vesiastia, jossa on kolme kädensijaa: kantamista varten kaksi poikittaista kädensijaa molemmin puolin vaasin vartaloa, ja kaatamisen helpottamiseksi yksi pysty kädensija näiden kahden keskellä. Hydrioita valmistettiin sekä savesta että pronssista. Eräs hydrian alatyyppi on kalpis. Tiedosto:Hydria.gif|Hydrian muoto ulkoa ja sisältä. Pittore dell'aquila, hydria ceretana con accecamento di polifemo, cerveteri (con artigiani ionici), 520-530 ac ca., tomba I alla banditaccia 01.jpg|Etruskilainen hydria, n. 530–520 eaa. Tiedosto:Ajax and Achilles gaming, ca. 490 BCE Attributed to the Berlin Painter Met Museum of Art Pub Domain DP260689.jpg|Attikalainen punakuviomaalattu hydria, Berliini-maalari, n. 490 eaa. Tiedosto:Hydria with a siren.jpg|Kreikkalainen pronssihydria, n. 460–450 eaa. Tiedosto:Roman glass hydria from Baelo Claudia (M.A.N. 1926-15-287) 01.jpg|Roomalainen lasinen hydria, n. 351–400 jaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Johan De Muynck

Johan De Muynck (s. 30. toukokuuta 1948 Sleidinge) on entinen belgialainen maantiepyöräilijä, Italian ympäriajon voittaja. Erinomaisena mäkiajajana tunnettu De Muynck kilpaili ammattilaisena vuodet 1971–1983. == Saavutuksia == *Italian ympäriajo: **1976 kokonaiskilpailussa toinen, voitto etapilla 6, kolmas etapilla 19 **1978 kokonaiskilpailun ja etapin 3 voitto, kolmas etapilla 15 **1979 kokonaiskilpailussa 19. *Ranskan ympäriajo: **1980 kokonaiskilpailussa neljäs **1981 kokonaiskilpailussa seitsemäs *Espanjan ympäriajo: **1980 kokonaiskilpailussa seitsemäs *Tour de Romandie: **1976 kokonais- ja yhdistelmäkilpailun sekä etappien 2, 4 ja 5 b voitto **1977 kokonaiskilpailussa viides **1978 kokonaiskilpailussa kolmas *Katalonian ympäriajo: **1977 kokonaiskilpailussa toinen, voitto etapilla 5 *Belgian ympäriajo: **1975 voitto etapilla 5 a *Grand Prix du Midi Libre: **1978 voitto etapilla 4 *Brabantse Pijl: 1973 voitto *Tours-Versailles (Pariisi-Tours): 1977 toinen *Lombardian ympäriajo: 1977 kahdeksas *Ammattilaisten MM-kilpailu: 1980 12. == Lähteet == *Johan De Muynck Memoire du cyclisme -tietokannassa De Muynck, Johan De Muynck, Johan De Muynck, Johan De Muynck, Johan
Hölmö rakkaus ylpeä sydän

Hölmö rakkaus ylpeä sydän on Scandinavian Music Groupin kolmas studioalbumi. Levy myi alkuvuodesta 2009 kultaan oikeuttavan määrän eli yli 15 000 kappaletta.http://blogs.myspace.com/index.cfm?fuseaction=blog.view&friendId;=106496736&blogId;=480905858 SMG:n Myspace-blogi Albumi ylsi Suomen virallisen listan sijalle 5. Levyltä julkaistiin kolme promosingleä, joista ensimmäisenä albumin avausraita "Valmis", toisena albumin kaupallinen menestys "Hölmö rakkaus" ja viimeisenä albumin toinen nimikappale "Ylpeä sydän". == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Scandinavian Music Groupin albumit Luokka:Vuoden 2006 albumit
Sacrificium

Sacrificium on saksalainen, Stuttgartista kotoisin oleva death metal -yhtye, joka perustettiin vuonna 1993. Yhtye teki läpimurtonsa metallipiireissä albumillaan Cold Black Piece of Flesh vuonna 2002. Sacrificiumin musiikki yhdistää melodisia kulkuja vanhan liiton death metaliin, ja sanoituksissaan yhtye käsittelee henkilökohtaisia kokemuksia ja mielipiteitä kristityn näkökulmasta. ==Historia== Yhtyeen juuret ulottuvat Hardway-nimiseen ryhmään, jonka perustivat Sebastian Wagner ja Oliver Tesch. Musiikillisesti yhtye oli suuntautunut enemmän valtavirran pop rockiin. Se muuttui vuonna 1991, kun vieraileva rumpali Mark Hauth vei yhtyeen tyylin kohti hard rockia. Vuonna 1992 Hardway esiintyi maineikkaassa Steiger 14 -klubissa Amsterdamissa, Hollannissa. Yhtye vaihtoi nimensä Corpus Christiksi vuonna 1993 ja alkoi soittaa thrash metalia. Tyyli muuttui jyrkästi death metaliin, ja vuoden 1994 alussa äänitettyään demon yhtye vaihtoi nimensä Sacrificiumiksi. Muutaman miehistövaihdon jälkeen vuonna 1996 yhtye äänitti toisen demonsa, ja vuonna 1998 julkaistiin seuraava demo nimeltä Mortal Fear. Vaikka demot saivat hyviä arvosteluita, laulaja Roman Wagner jätti yhtyeen vuonna 2000. Vajavaisena Sacrificium soitti konsertteja sellaisten yhteiden kanssa kuten Extol ja My Darkest Hate. Toinen kitaristi Claudio Enzler siirtyi laulusolistiksi, kun yhtyeeseen liittyi kitaristi Ulrike Uhlmann. Vuonna 2002 yhtye kiinnitettiin Whirlwind Records-levymerkille, joka julkaisi yhtyeen esikoisalbumin Cold Black Piece of Flesh. Albumi kiinnitti lehdistön huomion ja sai myönteisiä arvioita, esimerkiksi Rock Hard antoi sille vuoden 2004 2. numerossaan 7.5 pistettä 10:stä. Jälkeenpäin yhtye teki kiertueen brain [faq] -yhtyeen kanssa. 28\. marraskuuta 2005 Sacrificium julkaisi toisen albuminsa Escaping the Stupor kreikkalaislevymerkki Black Lotus Recordsilla. Escaping the Stupor sai myös myönteisiä arvioita lehdistöltä, ja esimerkiksi Rock Hard antoi sille 7,5/10, Legacy 10/15 ja Metalnews.de 6/7. Sacrificium esiintyi Suomessa vuonna 2007 Immortal Metal Fest -tapahtumassa. ==Diskografia== Studioalbumit * * * * Demot * * * ==Jäsenet== * Claudio Enzler: laulu * Oliver Tesch: kitara * Ulrike Uhlmann: kitara * Samuel Herbicht: basso * Mario Henning: rummut Entiset jäsenet * Sebastian Wagner: laulu, basso * Markus Hauth: rummut * Roman Wagner: laulu * Manuel Iwansky: basso ==Aiheesta muualla== *Yhtyeen kotisivut * * Luokka:Saksalaiset death metal -yhtyeet
Boubacar Sanogo

thumb|Boubacar Sanogo Boubacar Sanogo (s. 17. joulukuuta 1982 Dimbokro) on norsunluurannikkolainen jalkapalloilija, joka pelaa Ranskan Ligue 1:n AS Saint-Étiennessä. Sanogo tuli Saksaan 1. FC Kaiserslauterniin kaudelle 2005–2006. Hän pelasi 24 peliä ja teki 10 maalia. Kesällä 2006 hän vaihtoi Kaiserslauternista Hamburger SV:hen, jossa hän pelasi 31 ottelua ja teki neljä maalia. Syksyksi 2007 hän siirtyi HSV:stä Werder Bremeniin 4,5 miljoonan euron siirtosummalla, joka voi kohota myöhemmin kuuteen miljoonaan asti. Sanogo ei onnistunut vakiinnuttamaan paikkaansa Werderissä ja tammikuussa 2009 hän siirtyi lainalle TSG 1899 Hoffenheimiin. Boubacar Sanogo wechselt zu 1899 Hoffenheim Sanogo pelasi loppukauden Hoffenheimissa, mutta onnistui vain kerran maalinteossa. Palattuaan Werder Bremeniin Sanogolle kävi selväksi ettei seuralla ole hänelle enää käyttöä ja elokuussa 2009 hän siirtyi Ranskan pääsarjassa pelaavan AS Saint-Étiennen paitaan 5 miljoonan euron siirtosummalla. Boubacar Sanogo Sanogo on pelannut Norsunluurannikon maajoukkueessa 13 ottelua ja tehnyt niissä kahdeksan maalia. Hän oli mukana Afrikan mestaruuskisajoukkueessa, joka saavutti 2008 kisoissa pronssia. Maajoukkuedebyyttinsä hän teki vuonna 2006. == Lähteet == ==Aiheesta muualla== *Sanogon profiili Werderin sivuilla *Sanogon tilastoja (Fussballdaten.de) Luokka:Norsunluurannikkolaiset jalkapalloilijat Luokka:Vuonna 1982 syntyneet Luokka:Elävät henkilöt
Kultarilli

Kultarilli (Cleptornis marchei) eli aiemmalta nimeltään saipaninmesikko on erittäin uhanalainen rilleihin kuuluva lintu. Se elää endeemisenä Pohjois- Mariaaneilla Saipanin ja Aguijanin saarella. Kultarillit kasvavat noin 14 cm pitkiksi. Linnun pää, selkä ja vatsa ovat keltaiset. Pyrstön ja siipien väritys on rusehtava. Silmän ympärillä oleva valkoinen rengas ei ole niin selvä kuin useimmilla muilla rillien heimon lajeilla. Kultarillin kutsuääni on terävä schik ja matala vihellys. Laulu on rullaava säe. Kultarillit elävät kalkkikivialueen metsissä. Linnut käyttävät ravintonaan selkärangattomia, lentäviä hyönteisiä, kasvien mettä, hedelmiä ja kukkia. Suurimmat kultarillikantaan kohdistuvat uhat ovat sen elinalueen häviäminen sekä erityisesti Saipanin saarelle levinnyt ruskopuukäärme (Boiga irregularis). Käärme on hävittänyt kultarillit Guamin saarelta. Saipanin saaren kultarillikannan arvellaankin vähentyvän nopeasti, mikäli käärmeiden määrää ei saada vähennettyä. == Lähteet == Luokka:Rillit Luokka:Uhanalaiset linnut
Tommy Kaira

Tommy Kaira on japanilainen autojen viritys- sekä valmistusyhtiö. Yhtiön historia alkoi vuonna 1968, kun se perustettiin nimellä Tomita Dream Factory. Vuonna 1987 nimi vaihtui Tommy Kairaksi. Jotkin Tommy Kairan automallit ovat olleet Gran Turismo -videopelisarjan peleissä, muun muassa Gran Turismo 2:ssa, Gran Turismo 4:ssä ja Gran Turismo 5:ssä. == Mallit == *Z *ZZ *ZZII *ZZIII *R34 R *MT3 *GT *TB *B4 *Subaru Impreza M20b Luokka:Autonvalmistajat Luokka:Japanilaiset yritykset
Timothy Beaumont

Timothy Wentworth Beaumont, Whitleyn paroni Beaumont (22. marraskuuta 1928 – 9. huhtikuuta 2008) oli brittiläinen poliitikko. Hän aloitti uransa Liberaalipuolueessa ja Liberaalidemokraattisessa puolueessa, mutta liittyi vuonna 1999 maansa pieneen vihreään puolueeseen. Beaumont sai vihkimyksen anglikaanikirkon papiksi. Hänellä oli vaimonsa Mary Rose Wauchopen kanssa neljä lasta: Hubert, Aleric, Atalanta ja Ariadne. Kuollessaan 79-vuotiaana Beaumont oli Britannian silloisista elinikäisistä pääreistä ollut päärinä toiseksi pisimpään; hänestä tehtiin Whitleyn paroni Beaumont jo vuonna 1967. Häntä kauemmin oli päärinä ollut Alun Jones, paroni Chalfont. Luokka:Brittiläiset poliitikot Luokka:Brittiläiset papit Luokka:Elinikäiset päärit Luokka:Vuonna 1928 syntyneet Luokka:Vuonna 2008 kuolleet
Human After All

Human After All on ranskalaisen Daft Punk -yhtyeen kolmas studioalbumi. Se julkaistiin Japanissa 9. maaliskuuta 2005, Isossa-Britanniassa 14. maaliskuuta 2005 ja Yhdysvalloissa 15. maaliskuuta 2005. Levy yhdistää rockmusiikkia yhtyeen omintakeisen French house-tyylinsä kanssa. Singleinä julkaistiin kappaleet ”Human After All”, ”The Prime Time of Your Life”, ”Robot Rock” ja ”Technologic”. == Kappaleet == # Human After All – 5:19 # The Prime Time of Your Life – 4:23 # Robot Rock – 4:47 # Steam Machine – 5:22 # Make Love – 4:48 # The Brainwasher – 4:08 # On/Off – 0:19 # Television Rules the Nation – 4:47 # Technologic – 4:44 # Emotion – 6:57 == Remix-albumi == Albumin kappaleista eri artistien tekemiä uudelleenmiksauksia (remixejä) sisältävä Human After All: Remixes oli remix-albumi, joka julkaistiin 29. maaliskuuta 2006 ainoastaan Japanissa, jossa sitä oli saatavilla vain pieni painos (noin 3 000 kopiota). Albumilla on useampia eri remixejä samoista kappaleista. Heinäkuussa 2014 remix-albumi julkaistiin uudelleen, tälläkin kertaa ainoastaan Japanissa. Uudessa versiossa oli mukana neljä lisättyä bonusraitaa. Elokuussa 2014 yhtye julkaisi ensimmäistä kertaa urallaan pelkästään digitaaliseen jakeluun version albumista, joka piti uutuutena sisällään duon toisen jäsenen Guy-Manuel de Homem-Christon oman Le Knight Club -yhtyeen tekemän remixin ”Technologic”-kappaleesta.http://www.gigwise.com/news/91881/daft-punk-human- after-all-remix-album-gets-vinyl-reissue---but-only-in-japan == Kappaleet == # Robot Rock (Soulwax remix) – 6:31 # Human After All (SebastiAn remix) – 4:48 # Technologic (Peaches No Logic remix) – 4:38 # The Brainwasher (Erol Alkan’s Horrorhouse dub) – 6:05 # The Prime Time of Your Life (Para One remix) – 3:52 # Human After All (”Guy-Man After All” Justice remix) – 4:01 # Technologic (Digitalism’s Highway to Paris remix) – 6:01 # Human After All (Alter Ego remix) – 9:26 # Technologic (Vitalic remix) – 5:27 # Robot Rock (Daft Punk Maximum Overdrive mix) – 5:54 ==Lähteet== Luokka:Daft Punkin albumit Luokka:Vuoden 2005 albumit
Camille Paglia

Camille Anna Paglia (s. 2. huhtikuuta 1947 Endicott, New York) on yhdysvaltalainen kirjailija ja opettaja. Hän valmistui Binghamtonin ja Yalen yliopistoista. Paglia on yhteiskuntakriitikko ja tunnettu akateemisena kiistanalaisten väitteiden esittäjänä. ==Ura== Camille Paglia syntyi Endicottissa, New Yorkin osavaltiossa amerikanitalialaisten vanhempien perheeseen. Paglia on luonut pitkän tutkijanuran. Hän tuli tunnetuksi teoksellaan Sexual Personae (1990), jonka jälkeen myös Sex, Art, and American Culture (1992) ja Vamps and Tramps (1994) olivat menestyksiä. Hänen tuorein teoksensa Break, Blow, Burn (2005) sisältää tutkielmia 43 tunnetusta runosta. ==Näkemyksiä== Paglia on modernin feminismin vastustaja, mutta samalla vanhan koulukunnan feministi. Paglia on tullut jo vuosikymmenten ajan tunnetuksi modernin feminismin kriitikkona. Teoksessaan Free Women, Free Men: Sex, Gender, Feminism Paglia osoittaa että moderni feminismi vahingoittaa naisia.http://www.cbc.ca/radio/thecurrent/the-current-for- april-26-2017-1.4084904/modern-feminism-needs-to-stop-blaming-men-says- camille-paglia-1.4084915 Paglian mukaan siirtymää yhdys- tai suurperheestä ydinperheeseen ei ole tutkittu tarpeeksi. Paglia on verrannut ydinperhettä klaustrofobiseen selliin, vankiselliin ja epävakaaseen selliin ja sanonut että voi olla että lapsia ei ole tarkoitettu teljettäväksi taloon vanhempiensa kanssa. Paglian mukaan ydinperheessä ihminen pystyy määrittelemään identiteetin huonommin kuin yhdys- tai suurperheen edustamassa yhteisössä.https://jordanbpeterson.com/docs/Transcripts/Peterson-Paglia.pdf Paglian mukaan kaikki naiset ovat kykeneväisiä biseksuaalisuuteen, mistä hän on saanut lesbojen vihaa osakseenhttp://gos.sbc.edu/p/paglia.html . Paglian mukaan myös kaikki miehet ovat kykeneväisiä biseksuaalisuuteen, ja uskoo että keskiluokkainen nykynainen on tylsä ja että hyvin koulutetulla keskiluokkaisella nykynaisella ei ole muuta tarjottavaa miehelle kuin valitusta, mikä ajaa miehiä poispäin heteroseksuaalisuudesta.https://vmagazine.com/article/uncensored-camille- paglia-rihanna-identity-politics-sexuality/ Paglia myös uskoo, että ihmisten epäselvät seksuaali-identiteetit ja sukupuoli-identiteetit liittyvät ihmisten vaikeuteen määritellä identiteettiään ydinperheessä. ==Yksityiselämä== Paglia on sanonut identifioituvansa muunsukupuoliseksi, sillä hän ei ole identifioitunut lainkaan naiseksi.https://www.weeklystandard.com/camille- paglia-on-trump-democrats-transgenderism-and-islamist-terror/article/2008464 https://www.youtube.com/watch?v=v-hIVnmUdXM&t;=2133shttps://www.youtube.com/watch?v=69rgLvitaYM#t=9m12s Paglia on lesbohttp://www.ldolphin.org/lesbian.html. Hän on ateisti. ==Teokset== *Sexual Personae (1990) *Sex, Art, and American Culture (1992) *Vamps and Tramps (1994) *Break, Blow, Burn (2005) == Lähteet == Luokka:Yhdysvaltalaiset kirjailijat Luokka:Yhdysvaltalaiset feministit Luokka:Vuonna 1947 syntyneet Luokka:Elävät henkilöt
Melissa Suffield

Melissa Suffield (s. 24. joulukuuta 1992) on englantilainen näyttelijä, joka esitti Lucy Bealeä BBC:n EastEnders-televisiosarjassa vuodesta 2004 kesään 2010 saakka. Toukokuussa 2010 ilmoitettiin, että Suffield poistuisi sarjasta kesän aikana. Erottamisen syyksi ilmoitettiin hänen ”kuriton käytöksensä” kuvausten ulkopuolella. Hän ei itse pitänyt käytöstään, alkoholin nauttimista alaikäisenä, erottamisen arvoisena. Suffieldin korvaajaksi Bealen rooliin valittiin loppuvuodesta 2011 Hetti Bywater. == Filmografia == * EastEnders – Lucy Beale (2004–2010) == Lähteet == == Aiheesta muualla == * * Melissa Suffield Debi Allen Associatesin sivustolla. Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Searching for the Young Soul Rebels

Searching for the Young Soul Rebels on Dexys Midnight Runnersin debyyttialbumi, joka julkaistiin vuonna 1980. == Kappaleet == # # # # # # # # # # # == Kokoonpano == * Kevin Rowland – laulu * Kevin "Al" Archer – kitara, laulu * "Big" Jim Paterson – pasuuna * Pete Williams – bassokitara * Geoffrey "Jeff" Blythe – saksofoni * Steve "Babyface" Spooner – alttosaksofoni * Pete Saunders – urut * Andy "Stoker" Growcott – rummut * Andy Leek – urut kappaleissa "Geno" ja "Thankfully Not Living in Yorkshire It Doesn't Apply" == Arvostelut == * Allmusic: http://www.allmusic.com/album/r35270/review * Pitchfork Media: 8.9/10http://pitchfork.com/reviews/albums/14755-searching- for-the-young-soul-rebels-30th-anniversary-edition/ * Robert Christgau: Bhttp://robertchristgau.com/get_artist.php?id=2773&name;=Dexy%27s+Midnight+Runners == Lähteet == Luokka:Vuoden 1980 esikoisalbumit Luokka:Brittiläiset uuden aallon albumit
Ekofasismi

Ekofasismi (myös ympäristöfasismi) on radikaali luonnonsuojeluaate, jonka mukaan elämää tulisi suojella totalitaristisen hallinnon keinoin, joilla kansalaisia kontrolloidaan erittäin tiukasti. Aatteen nimitys viittaa fasismiin, ja jotkin ryhmät ovat avoimesti käyttäneet sitä itsestään. Ekofasismi voidaan lukea yhdeksi ympäristöfilosofian syväekologiseksi suuntaukseksi. Sen lähtökohtana on luonnon suojeleminen luonnon itsensä vuoksi eikä ihmisen oman edun ajamiseksi. Ihmisen vaikutus luontoon on pyrittävä supistamaan minimiin, minkä katsotaan edellyttävän erityisesti jyrkkää ihmisväestön vähentämistä. Ekofasistit sanovat olevansa huolestuneita väestönkasvun vaikutuksesta maapalloon, ja monet heistä ovat eugeniikan kannattajia, jotka uskovat maapallon väestön vähentämiseen valikoivasti. Ekofasistiksi toisinaan määritelty Pentti Linkola pitää liikakansoitusta ympäristön tuhoutumisen syynä ja suhtautuu myös demokratiaan epäilevästi. Enimmät ekofasistit vastustavat maahanmuuttoa ja katsovat, että se pahentaa ylikansoitusta kohdemaissa ja sitä kautta tuhoaa luontoa. Ekofasistit eivät myöskään katso maahanmuuttajien kunnioittavan uuden maansa luontoa samalla tavalla kuin alkuperäisväestö. Samanaikaisesti ekofasisteja eivät kuitenkaan aiheesta kirjoittaneen journalistin mukaan näytä huolestuttavan yhtä paljon esimerkiksi heidän omien kotimaidensa alkuperäiskansojen kohtalo tai tehomaatalous. Suomalaisessa keskustelussa ekofasistiksi on joskus leimattu kalastaja Pentti Linkola. Muualla henkilöitä, joista nimitystä on käytetty, ovat Savitri Devi, Julius Evola ja Herbert Gruhl. Monia ekofasisteiksi itsensä Internetissä, kuten Twitterissä, määritteleviä ihmisiä yhdistävät veganismi, monikulturismin vastustus, valkoinen nationalismi, kertakäyttömuovin käytön vastustus, juutalaisvastaisuus sekä kiinnostus skandinaaviseen mytologiaan, jossa jotkut ekofasistit sanovat arvostavansa sen luontokuvastoa ja esi-isien palvontaa. Ekofasisteilla on joiltain osin samoja näkemyksiä kuin alt- rightilla. Jotkut joukkomurhaajat ovat kutsuneet itseään ekofasisteiksi tai julkaisseet ekofasistisia kannanottoja ennen surmatekoaan. Tällaisia ovat Uuden-Seelannin moskeijaiskujen pääepäilty ja 20 ihmisen joukkomurhasta El Pasossa elokuussa 2019 epäilty. Vahvistamattomien tietojen mukaan jälkimmäinen siteerasi edellisen manifestia ja kertoi pyrkivänsä vähentämään ihmisten määrää ympäristön pelastamiseksi. == Lähteet == Luokka:Fasismi Luokka:Ympäristöfilosofia Luokka:Ympäristönsuojelu
Charles Rosen

Charles Rosen (5. toukokuuta 1927 New York – 9. joulukuuta 2012 New York) oli yhdysvaltalainen pianisti ja musiikintutkija. Hän opiskeli pianonsoittoa Moriz Rosenthalin johdolla. Rosen esitti ja levytti muiden muassa J. S. Bachin, Ludwig van Beethovenin sekä Claude Debussyn teoksia mutta myös uudempaa musiikkia, kuten Igor Stravinskia, Elliott Carteria ja Pierre Boulezia. Rosen julkaisi muun muassa teokset The Classical Style, The Romantic Generation ja The Musical Languages of Elliott Carter. Hän tutki myös muita taiteenlajeja teoksissaan Romanticism and Realism: The Mythology of Nineteenth-Century Art (1985) ja Romantic Poets, Critics, and Other Madmen (2000). Hän kirjoitti ahkerasti The New York Review of Booksiin. ==Aiheesta muualla== * Charles Rosenin muistokirjoitus Helsingin Sanomissa Luokka:Yhdysvaltalaiset pianistit Luokka:Yhdysvaltalaiset musiikkikirjailijat Luokka:Vuonna 1927 syntyneet Luokka:Vuonna 2012 kuolleet
Hugh Rossi

Hugh Alexis Louis Rossi (21. kesäkuuta 1927 – huhtikuu 2020Sir Hugh Rossi: Former Hornsey MP and councillor dies aged 92 ) oli brittiläinen Konservatiivipuolueen poliitikko. Hän istui parlamentin jäsenenä vuosina 1966–1992; vuoteen 1983 vaalipiirinä oli Hornsey, sen jälkeen Hornsey and Wood Green. == Lähteet == Luokka:Brittiläiset poliitikot Luokka:Vuonna 1927 syntyneet Luokka:Vuonna 2020 kuolleet
Joan Segarra

Joan Segarra i Iracheta (s. 15. marraskuuta 1927) on espanjalainen jalkapalloilija, joka pelasi FC Barcelonassa vuosina 1949–1965. Hän syntyi Barcelonassa ja oli 1950-luvun sekä 1960-luvun alun tunnetuimpia lajinsa ammattilaisia Kataloniassa. Segarra pelasi Espanjan jalkapallomaajoukkueessa muun muassa vuoden 1962 maailmanmestaruuskilpailuissa. Luokka:Espanjalaiset jalkapalloilijat
Talo Dublinissa

Talo Dublinissa on Maeve Binchyn kirjoittama romaani. Englanninkielinen alkuteos Tara Road julkaistiin vuonna 1998. Suomeksi teos julkaistiin 1999 Kaisa Luntisen suomentamana. 485-sivuisen kirjan kustansi WSOY. Romaanissa käsitellään rakkautta, petosta, ystävyyttä ja rohkeutta. Sen pohjalta on tehty myös samanniminen elokuva. == Juoni == Kirja kertoo tarinan kahdesta naisesta, joista toinen on Irlannista ja toinen Yhdysvalloista. Naiset vaihtavat koteja vaikka eivät ole koskaan tavanneet. He molemmat yrittävät paeta ongelmiaan, mutta oppivat paetessaan paljon itsestään. Kirja keskittyy pääasiassa Ria Lynchin elämään. Lynch on irlantilainen nainen, joka on tavannut tulevan aviomiehensä Danny Lynchin. He päätyvät naimisiin ja perustavat perheen kun Dannyn ura lähtee nousuun. Monen aviovuoden jälkeen Danny alkaa viettää vähemmän ja vähemmän aikaa kotonaan vaimonsa ja lapsiensa kanssa. Ria uskoo uuden lapsen olevan ratkaisu, ja tyrmistyy huomatessaan että hänen miehensä tulee tosiaan olemaan isä – mutta lapsi on hänen suhteestaan. Miehen uskottomuus on syy siihen, että Ria päättää vaihtaa koteja amerikkalaisen naisen kanssa. == Elokuva == Romaanista tehtiin Andie MacDowellin ja Olivia Williamsin tähdittämä elokuva vuonna 2005. Elokuvan käsikirjoittivat Cynthia Cidre ja Shange Connaughton, ja sen ohjasi Gillies MacKinnon. == Lähteet == Luokka:Rakkausromaanit Luokka:Vuoden 1998 kirjat Luokka:Maeve Binchyn teokset
Roots reggae

Roots reggae on reggaemusiikin alalaji, jonka huippukausi oli Jamaikalla 1970-luvulla. Vallitsevana reggae-tyylinä roots reggae sijoittuu 1960-luvun lopun varhaisen reggaen ja 1980-luvun dancehall-reggaen väliin. Roots reggae on orgaanista musiikkia, jota soittaa useimmiten iso yhtye, jossa on perussoittimien lisäksi trumpetti, saksofoni, erilaisia lyömäsoittimia ja taustalaulajia. Sanoitukset kertovat alistetussa asemassa olevien ihmisten kärsimyksistä ja historian vääryyksistä tai sitten sanoituksilla pyritään luomaan uskoa ja iloa. Kuuluisimpia alkuaikojen roots reggae -yhtyeitä olivat muun muassa Burning Spear, The Gladiators, The Congos, Mighty Diamonds, The Heptones ja Bob Marley & The Wailers. Tyyliin liittyy studioryhmiä, joista Roots Radics ja Sly Dunbar & Robbie Shakespeare ovat tunnetuimpia. Roots Radics soitti mm. Bunny Wailerin ja Gregory Isaacsin sekä modernimman Eek-A- Mousen levytyksissä. Sly & Robbie liittyivät kiinteästi Black Uhurun uraan sekä Mighty Diamondsiin. Roots-tyyli teki paluun 1990-luvun puolivälin jälkeen suosionsa huipulla olleen Dancehall-tyylin ja erityisesti slack- ja gunlyrics- alatyylien ajautuessa umpikujaan sekä musiikillisesti että teksteiltään.Heikki Hilamaa, Seppo Varjus: Reggae! Jamaikan pop-musiikki 1959-1997. Like 1997, ISBN 951-578-494-8 Uudempia artisteja olivat Garnett Silk, joka kuoli tapaturmaisesti kesken uransa nousun, ja Luciano. Suosittu dancehall-artisti Buju Banton muutti tyylinsä lähemmäksi roots-tyyliä. Teksteiltään romanttinen lovers-tyyli on musiikillisesti lähellä roots-tyyliä. == Lähteet == ==Aiheesta muualla== *Väitös: Roots reggae on uskonnollista ja miehistä musiikkia, joka välittää vastarinnan sanomaa Yle, 2017 Luokka:Reggaen tyylilajit
Kanavanippu B

Kanavanippu B on pääosin Yleisradio Oy:n käyttöön varattu kanavanippu, mutta siinä välitetään myös toimiluvalla toimivia kanavia. Kanavanippu B kattaa 99,9 % Suomen väestöstä. Kanavanipun välittää Digita, käyttäen DVB-T2-teknologiaa UHF-taajuuksilla. == Kanavanipun kanavat == Televisiokanavat * Yle TV1 HD * Yle TV2 HD * MTV3 HD * Nelonen HD * Yle Teema & Fem HD * OnniTV HD === Entiset kanavat === * Jim * Nelonen Plus * MTV3+ * MTV3+ Extra * AdultTV.fi * URHOtv * MTV Komedia * TV5 HD * Estradi HD == Lähteet == Luokka:Kanavaniput
Kanavanippu C

Kanavanippu C on varattu B:n ja E:n ohella toimiluvanvaraiseen käyttöön. Siihen kuuluu kahdeksan maksutonta televisiokanavaa. Kanavanippu C:n kanavatarjonta vaihtelee alueittain. Kanavanipun välittää Digita, käyttäen DVB-T-teknologiaa UHF-taajuuksilla. Kanavanippu C:n väestöpeitto on 78-90,4 %. == Kanavanipun kanavat == Televisiokanavat * TV5 * Liv * Jim * Kutonen * TLC * Star Channel * Frii * National Geographic == Lähteet == Luokka:Kanavaniput
Neito pulassa

Neito pulassa on arkkityyppinen fiktiivisissä tarinoissa esiintyvä perushahmo. Tyypillinen neito pulassa on nuori naimaton nainen, joka on konnan tai hirviön vallassa ja joka sankarin pitää pelastaa. Hahmon varhaisimpia esimerkkejä on kallioon kahlehdittu ja hirviön vartioima Andromeda Kreikan mytologiasta. Perseus tappaa hirviön ja pelastaa Andromedan. Tämä juonikuvio toistuu myöhemmin Pyhästä Yrjöstä kertovissa tarinoissa. Neito pulassa oli erityisen suosittu hahmo eurooppalaisissa saduissa ja kansantarinoissa sekä viktoriaanisessa melodraamassa. Uljas ritari pelastaa esimerkiksi Persiljaisen, Prinsessa Ruususen ja Lumikin pulasta. ==Lähteet== Luokka:Perushahmot
Xavier Malisse

Xavier Malisse (s. 19. heinäkuuta 1980 Kortrijk, Belgia) on belgialainen tennispelaaja. Malisse on ollut parhaimmillaan kaksinpelin ATP-listalla sijalla 19 ja nelinpelissä sijalla 25. Oikeakätinen Malisse aloitti ammattilaisuransa vuonna 1998. Hän on urallaan voittanut kolme turnausta kaksinpelissä ja kahdeksan nelinpelissä. Tällä hetkellä Malisse asuu Sarasotan kaupungissa Yhdysvalloissa. Hänen pelinsä ehkä suurin vahvuus on hyvä kämmenlyönti. Malisse on voittanut kaksinpelin ATP-turnauksen Delray Beachissä vuosina 2005 ja 2007 sekä Chennaissa vuonna 2007. Nelinpelissä hän voitti Ranskan avoimen mestaruuden vuonna 2004 parinaan Olivier Rochus. Lisäksi hän on voittanut nelinpeliturnauksen vuonna 2005 Adelaidessa, vuonna 2007 Delray Beachissä ja Chennaissa, vuonna 2011 Indian Wellsissä ja Los Angelesissa sekä vuonna 2012 Los Angelesissa ja San Joséssa. ==Lähteet== * Xavier Malissen tiedot ATP:n virallisilla sivuilla Luokka:Belgialaiset tennispelaajat Luokka:Vuonna 1980 syntyneet Luokka:Elävät henkilöt
Irma Junnilainen

Irma Leena Junnilainen (27. kesäkuuta 1951 Oulu – 10. toukokuuta 2024 Tampere)Kuolinilmoitus. Kaleva 28.9.2024, s. 55. oli suomalainen näyttelijä. Junnilainen oli freelance-näyttelijä, joka omien sanojensa mukaan ei viihtynyt suurissa teattereissa, koska ne ovat oman tulosvastuunsa vankeja.Tinkimättömän tie, Irma Junnilainen kulkee teatterista toiseen, Aviisi 11/2006. Viitattu 26.7.2014. Teatterinäyttelemisen lisäksi Junnilainen näytteli myös useissa elokuvissa. Hänen ensimmäisiä roolejaan oli muun muassa Vettenranskan Kloryn osa Rauni Mollbergin elokuvassa Aika hyvä ihmiseksi (1977). Hän esiintyi myös muun muassa Auli Mantilan elokuvassa Pelon maantiede (2000), Aki Kaurismäen elokuvassa Pidä huivista kiinni, Tatjana (1994) sekä Matti Ijäksen elokuvassa Pilkkuja ja pikkuhousuja (1993). Pääosastaan Timo Linnasalon elokuvassa Viiva vinita – tavallisen ihmisen museo (1991) hän sai Jussi-patsaan.Kesäkino: Viiva vinita, Yle Teema 21.7.2014. Viitattu 26.7.2014. Teatterin puolella Junnilainen muistetaan muun muassa Leea Klemolan näytelmästä Seksuaali.Teatterin paloa ja paatosta, Ylioppilaslehti 30.4.1999. Viitattu 26.7.2014. ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1951 syntyneet Luokka:Vuonna 2024 kuolleet
Ibanez JEM555

Ibanez JEM555 (myös JEM Jr.) on Ibanezin vuodesta 1994 eteenpäin valmistama kitara. Se on JEM-sarjan alamalli. Sen alamalleja ovat JEM555BK, JEM555WH ja JEM555LWH. JEM555-mallissa on Ibanezin Prestige JEM-kaula ja Edge Pro II -talla syvillä kaiverruksilla, mikä mahdollistaa vibrakammen kääntämistä helposti molempiin suuntiin. ==Lähteet== JEM555
Sten & Stanley

thumb|Sten & Stanley Sten & Stanley on ruotsalainen yhtye.Discogs Sten Nilsson, Ebbe Nilsson ja Stanley Granström perustivat sen popyhtyeeksi Karlskogassa 1962. 1970- ja 1980-luvuilla tyyli kuitenkin muuttui siten, että yhtye kehittyi tanssiyhtyeeksi. Niihin aikoihin yhtye otti vaikutteita diskosta ja esitti sekä covereita että omaa materiaalia. Yhtyeellä on ollut monia kappaleita Svensktoppen-listalla. Yksi tunnetuimmista kappaleista on "Jag vill vara din, Margareta". Vuonna 2009 yhtyeen albumi Bella Bella (1976) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Kokoonpano== ===Aluksi=== * Sten Nilsson, laulu * Stanley Granström, kitara * Per Nilsson, basso * Ebbe Nilsson, urut ja piano * Bo Carlén, rummut ===Nykyisin=== * Sten Nilsson * Ebbe Nilsson * Alexander Nilsson * Johann Helander * Stefan Kahl ==Levytykset== * Guns of Bofors 1963 * I lust och nöd 1965 * Varsågod 1966 * Sten & Stanley's australisk sångbok 1967 * Röd var din mun 1967 * Sten Nilsson 1968 * Sten Nilsson & Sten & Stanleys kör och orkester 1969 * Sten & Stanley Sten Nilsson 1970 * A Touch of Sweden 1970 * Sten Nilsson nu 1971 * Kända låtar i stereo 1972 * Kända låtar i stereo 2 1973 * En god och glad jul 1973 * De' är dans 1974 * Sten & Stanleys bästa bitar 1975 * Bella Bella 1976 * Jambalaya 1977 * Sten Nilsson 1977 * Sten & Stanley's framsida 1977 * Copacabana 1979 * På gång 1980 * På gång 2 1982 * Adios Amor 1983 * Jag har inte tid 1984 * God jul 1984 * Musik, dans & party 1985 * Musik, dans & party 2 1986 * En god och glad jul 1986 * Musik, dans & party 3 1987 * Musik, dans & party 4 1988 * Minnets melodi. Sten & Stanley 1963-1989 1989 * Som ett ljus. Musik, dans & party 5 1990 * Dansparty Sten & Stanley 1991 * Dansparty Sten & Stanley 1991 * Musik, dans & party 6 1991 * Musik, dans & party 7 1992 * På begäran 1989 * Musik, dans & party 8 1993 * Musik, dans & party 9 1994 * Musik, dans & party 10 1995 * Julnatt 1995 * Vågar du så vågar jag. Musik, dans & party 11 1996 * Jag vill vara din, Margareta 1997 * San Diego. 35 år 20 hits 1997 * De tidiga åren 1998 * Bröder 1998 * Stjärnan lyser klar 2000 * Sten & Stanley framsida 2000 2000 * Du är min bästa vän 2001 * Om bara jag får 2001 * Musik, dans & party 94-96 2001 * 40/40 En samling 2002 * Samlade TV-hits 2003 * Sten & Stanley önskefavoriter 2004 * Sten & Stanley då & nu 2006 * Sten & Stanleys 20 bästa == Lähteet == ==Aiheesta muualla== *Viralliset kotisivut Luokka:Ruotsalaiset yhtyeet
Andrew Murray

Andrew Murray voi tarkoittaa seuraavia henkilöitä: *Andrew Dickson Murray (1812–1878), skotlantilainen biologi *Andrew Murray (s. 1956), englantilainen golfaaja *Andrew Murray (s. 1981), kroatialais-kanadalainen jääkiekkoilija *Andrew Murray (s. 1982), irlantilainen nyrkkeilijä *Andrew "Andy" Murray (s. 1987), skotlantilainen tennispelaaja *Andrew Murray (1828–1917), eteläafrikkalainen kirjailija, teologi ja pastori ==Katso myös== *Andy Murray (s. 1951), kanadalainen jääkiekkovalmentaja
Ruijanvihvilä

Ruijanvihvilä (Juncus arcticus) on pohjoisten rantojen monivuotinen, tuulipölytteinen vihviläkasvi. Suomessa ruijanvihvilä luokiteltiin vuoden 2010 uhanalaisuusarvioinnissa erittäin uhanalaiseksi (EN), mutta 2019 se luokiteltiin vain silmälläpidettäväksi (NT). == Ulkonäkö ja koko == Ruijanvihvilällä on vaakasuoraan kiemurteleva maavarsi, josta nousee lehdettömiä, 10–40 cm pitkiä varsia. Varsi on pysty, 1,5–3 mm paksu, sileä ja väriltään sinertävänvihreä. Tyvitupet ovat vaaleanruskeita ja kiiltäviä. Kukinto on tiheä tähkä, joka on 1–1,5 cm pitkä ja sisältää 3–12 kukkaa. Kukan tummanruskeat kehälehdet ovat epäselvästi kalvolaitaisia. Ruijanvihvilä kukkii Suomessa heinäkuussa. Siemenet sisältävä kota on tummanruskea tai ruskea ja munan- tai luumunmuotoinen.Retkeilykasvio 1998, s. 526. Ruijanvihvilä voi risteytyä jouhivihvilän (J. filiformis) kanssa. Näiden risteymää nimitetään väylävihviläksi (J. arcticus × filiformis). Se voi risteytyä myös merivihvilän (J. balticus) kanssa, joka toisinaan luokitellaan ruijanvihvilän alalajiksi (J. arcticus ssp. balticus).Den virtuella floran: Fjälltåg Viitattu 31.8.2010.Pinkka, Lajituntemuksen oppimisympäristö: Ruijanvihvilä (Juncus arcticus) Viitattu 31.8.2010. == Levinneisyys == Ruijanvihvilä on pohjoisten vuoristoalueiden ja tundran kasvi. Sitä tavataan Skandeilla Etelä-Norjasta Kuolan niemimaalle ja edelleen läpi Venäjän Alaskaan asti leveällä vyöhykkeellä Jäämeren rannikkoalueella. Alaskasta levinneisyysalue ulottuu läpi Pohjois-Kanadan ja edelleen Keski- ja Etelä-Grönlannin rannikkovyöhykkeelle. Suomessa lajia tavataan Enontekiöllä Käsivarren Lapissa sekä Sallan pohjoisosassa Venäjän rajan tuntumassa.Lampinen, R. & Lahti, T. 2010: Kasviatlas 2009: Ruijanvihvilän levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. == Elinympäristö == Ruijanvihvilä kasvaa soraisilla rannoilla ja ultraemäksisillä soraikoilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Ruijanvihvilän levinneisyys Suomessa. * Pinkka, Lajintuntemuksen oppimisympäristö: Ruijanvihvilä (Juncus arcticus) * ITIS: Juncus arcticus * United States Department of Agriculture (USDA): Juncus arcticus Luokka:Vihvilät Luokka:Suomen erittäin uhanalaiset kasvit
Merivihvilä

Merivihvilä (Juncus balticus) on rannoilla kasvava monivuotinen vihviläkasvi. Sillä on kiemurteleva maavarsi, josta nousee lehdettömiä korsia. Tähkässä on parikymmentä tummanruskeaa kukkaa. Kukinto on harsu ja 2–7 senttimetriä pitkä. Lajia tavataan Itämeren rannoilla. Sitä pidetään joskus ruijanvihvilän kanssa saman lajin alalajina (Juncus arcticus ssp. arcticus ja Juncus arcticus ssp. balticus). Merivihvilä voi risteytyä ruijanvihvilän (Juncus arcticus) ja jouhivihvilän (Juncus filiformis) kanssa. Merivihvilän ja jouhivihvilän risteymää nimitetään säilävihviläksi (Juncus balticus × filiformis). == Lähteet == == Aiheesta muualla == * Laji.fi: Merivihvilä (Juncus balticus) * Kasviatlas 2020: Merivihvilän (Juncus balticus) levinneisyys Suomessa * Pinkka – Lajintuntemuksen oppimisympäristö: Merivihvilä (Juncus balticus) * JSTOR Global Plants: Juncus balticus * Integrated Taxonomic Information System (ITIS): Juncus balticus * Global Biodiversity Information Facility (GBIF): Juncus balticus Luokka:Vihvilät